Nege sterf ná bakkie omslaanNege mense is dood en twee beseer nadat ŉ bakkie omgeslaan en in ŉ rivier beland het tussen Middelburg en Groblersdal in Mpumalanga. Joseph Mabuza, woordvoerder van die departement van gemeenskapsveiligheid, sê die ongeluk het omstreeks 23:00 Vrydagaand op die N11 naby Kranskop plaasgevind. Hy sê die bestuurder het beheer oor die bakkie verloor waarna dit omgeslaan en in ŉ rivier beland het. Vusi Shongwe, LUR vir vervoer in die provinsie, het ŉ beroep gedoen op motoriste om versigtig te ry.